section_heading: Životopis
paragraph_text: Raymond Thornton Chandler rođen je u Chicagu 1888. Nakon razvoda roditelja, Chandler s majkom 1895. godine odlazi u Englesku kod svog ujaka, koji ih uzdržava. Od 1900. školuje se na Dulwich Collegeu u Londonu, gdje je stekao klasično obrazovanje. Prima britansko državljanstvo 1907. da bi mogao raditi u Admiralitetu. Na tom poslu proveo je godinu dana, a zatim je neuspješno radio kao novinar. U to vrijeme piše i romantičnu poeziju.